3. Európska nadácia pre odborné vzdelávanie (prepracované znenie) (
- Pred začiatkom hlasovania o návrhu Komisie
Bernard Lehideux
spravodajca. - (FR) Vážený pán predsedajúci, aby sme dosiahli dohodu už v prvom čítaní, mali sme s Komisiou a Radou veľké množstvo rozhovorov. Hlasovanie o tomto pozmeňujúcom a doplňujúcom návrhu spochybňuje túto dohodu. Je zrejmé, že budeme musieť uskutočniť druhé čítanie, a Rada nás tiež upozornila, že nebude akceptovať toto stanovisko.
Je mi ľúto celej tejto situácie a vzhľadom na daný problém, ktorým nie je neuznanie podstatnej časti znenia, prijatého v prvom pozmeňujúcom a doplňujúcom návrhu, ale dodržanie slova daného Rade, odporúčam zdržať sa hlasovania.
Predsedajúci
Náležite zaznamenávame, čo ste povedali, ale napriek tomu pokračujeme hlasovaním.
